ชมรมนักธุรกิจค้านแดงปิดสีลมหวั่นศก.เสียหายมหาศาล
ชมรมนักธุรกิจค้านแดงปิดสีลมหวั่นเศรษฐกิจเสียหายมหาศาลพร้อมนัดหารือร่วมหาทางออก
18 เม.ย. 2553

ชมรมนักธุรกิจค้านแดงปิดสีลมหวั่นเศรษฐกิจเสียหายมหาศาลพร้อมนัดหารือร่วมหาทางออก
นายพรศักดิ์ ลิ้มบุญยประเสริฐ เลขาธิการชมรมนักธุรกิจเพื่อประชาธิปไตย กล่าวว่า ขอคัดค้านการที่กลุ่มคนเสื้อแดงจะขยายพื้นที่การชุมนุมไปที่ถนนสีลม เพราะจะทำให้ระบบธุรกิจได้รับความเสียหายอย่างมหาศาล และไม่ควรจะใช้พื้นที่ดังกล่าวเป็นจุดชุมนุม       "ชมรมจะมีการประชุมกำหนดการเคลื่อนไหวคาดว่าน่าจะได้ข้อสรุปใน 1-2 วันนี้ เนื่องจากเห็นว่า ภาคธุรกิจมีความเสียหายไปแล้วอย่างมากโดยเฉพาะภาคธุรกิจบริการการท่องเที่ยว ซึ่งได้รับความเสียหายหนัก ยอดนักท่องเที่ยวลดลง ธุรกิจรายย่อยได้รับผลกระทบตามไปด้วย ห้างสรรพสินค้า ไม่สามารถเปิดให้บริการได้ ลูกจ้างร้านต่างๆ ไม่มีงานทำ ทำให้เกิดความเดือดร้อนกันถ้วนหน้า" นายพรศักดิ์ กล่าว และว่าขอฐบาลเร่งแก้ปัญหาโดยสันติ แยกคนดีออกและจัดการกับกลุ่มก่อความไม่สงบอย่างเด็ดขาด